לקראת הגיוסים הקרביים לצה"ל "כצט" משיקה: מארז למתגייס עם ג'ל רחצה במתנה. המארז כולל קרם אקילן למניעת שפשפת ותרסיס אקילן לריענון הנעליים.
לקראת הגיוסים הקרביים בחודשי יולי-אוגוסט יוצא המותג "אקילן" מבית "כצט" (CTS) במארז מהודר למתגייסים. המארז הכולל בתוכו "אקילן ספורט" קרם למניעת שפשפת והגנת העור מחיכוך , "תרסיס אקילן לנעליים" לחיטוי ומניעת ריחות זיעה בנעליים וג'ל רחצה מפנק בעל ניחוח מרענן במתנה לכל מתגייס. בנוסף, לנוחות החייל, מופיעה בגב המארז רשימת ציוד למתגייס.
שפשפת היא תופעה נפוצה בעיקר בקרב החיילים הקרביים. מדובר בגירוי המופיע בחלקן הפנימי של הירכיים באזור המפשעה, ונגרם כתוצאה מחיכוך, לכלוך או לחות (זיעה למשל). לעיתים, שפשפת מופיעה גם בבית השחי. הופעת השפשפת עשויה לגרום סבל רב וגם הטיפול בה, לאחר שהופיעה, אינו נעים במיוחד.
לכן, מומלץ להצטייד ולהשתמש בתכשירים המיועדים למניעת התופעה ובכך לחסוך את תחושת אי הנוחות הנגרמת בשל שפשפת. כדי להימנע מהתופעה מומלץ ללבוש תחתונים רחבים ולהקפיד על ניקיון האזור וייבושו. "אקילן ספורט" קרם למניעת שפשפת, שומר על העור רך וגמיש בזמן מאמץ ובתנאים קשים, מבוסס על חמאת שיאה וויטמין E ליצירת איזון ברמת הלחות ומניעת גירוי וצריבה בעור.